Need for Speed: Undercover

Need for Speed: Undercover je automobilová pretekárska hra a dvanásty diel série Need for Speed. Bola vyvinutá štúdiami EA Black Box a vydaná spoločnosťou Electronic Arts v roku 2008.

Príbeh hry je inšpirovaný filmom Kuriér. V hre účinkujú známe postavy z Hollywoodu ako napríklad Maggie Q (známa z Mission Impossible 3), Joshua Alba (brat Jessici Alby) alebo Christina Milian (speváčka z Be Cool). Undercover, používa rovnaký herný engine ako ProStreet, ale s niekoľkými úpravami. To však neznamená, že automobily sú všetky rovnaké a jazdia ako motokáry - úplne naopak. Existujú veľké rozdiely medzi autami, každé z nich sa bude správať odlišne. Každé auto z triedy exotické sa bude správať inak na ceste ako napríklad auto z triedy tuner alebo sila. Pribudol nový herný mód Highway battle. Policajti sú inteligentnejší, z dôvodu zvýšenia ich AI v hre.

 Príbeh 
Hlavná postava je v utajení najatá políciou a jej úlohou je infiltrovať sa do Hectors gangu a pomôcť polícií ho zničiť. Skutočnú identitu pozná len poručík Keller a poručíčka Chase Linh (Maggie Q). Pre všetkých ostatných policajtov je hlavná postava len obyčajný pouličný pretekár a to prácu v utajení sťažuje. Ak sa policajtom na ich prvých autách nepodarí hlavnú postavu zadržať, na rad prichádzajú nové vozy TCPD, neskôr Porsche 911 GT2 a nakoniec Nissany GT-R(R35). K tomu sa ešte pridá helikoptéra a SUV. Hlavná postava bude v rámci herného deja musieť plniť úlohy rôznych ľudí a získavať reputáciu pretekaním.

 Herný svet 
Mapa hry sa rozdeľuje na 4 menšie časti:
 PALM HARBOR časť Tri-City, ktorá sa nachádza na juhu mapy. Je tu veľa križovatiek a diaľnica, kde je možné dosiahnuť maximálnej rýchlosti automobilu.
 SUNSET HILLS časť, ktorá sa nachádza na severe mapy. Vedie cez ňu diaľnica, ktorá prechádza celým mestom.
 PORT CRESCENT je vidieckou časťou.
 GOLD COAST MOUNTAINS posledná časť, ktorá sa nachádza pri Sunset Hills čiže prostredie je takmer identické. 

 Hracie módy 
Okrem módov ako ničenie majetku, útek polícií a „police takedown“, existujú aj „outruns“ – preteky typu ako v Underground 2, kde sa preteká s jediným súperom v otvorenom svete, a úlohou je dosiahnuť vzdialenosť 300 m, alebo byť v prednej pozícií po dobu 1 minúty. V hre sú klasické kruhy aj šprint. Podobne ako „police takedown“ existuje mód súper takedown, kde treba naraziť do AI oponentov a zničiť ich. Highway Battle mód sú v podstate preteky jeden proti jedenému na diaľničnom úseku v plnej premávke. Úlohou je dostať sa buď 300 m pred svojho súpera, alebo byť v čele asi po dobu 1:15 min.

 Autá 
Autá sú rozdelené do štyroch výkonnostných tried. Zo začiatku sú dostupné autá triedy 4 (čiže najslabšie), časom sa sprístupnia ďalšie triedy. Autá sú taktiež rozdelené ako v NFS Carbon do tried exotické, tuner a sila. K autám patrí aj tuning.

 Zoznam áut 
 Auto RokTriedaPôvodCadillac CTS-V20064AmerickéCamaro SS19674AmerickéCamaro Concept20083AmerickéChevrolet Chevelle SS19703AmerickéChevrolet Corvette Stingray19673AmerickéChevrolet Corvette Z0620061AmerickéDodge Challenger19713AmerickéDodge Challenger Concept20063AmerickéDodge Charger SRT820073AmerickéDodge Viper SRT1020062AmerickéFord Escort Coswroth19964AmerickéFord Focus ST20064AmerickéFord GT20061AmerickéFord Mustang GT20053AmerickéPlymouth HEMI Barracuda19704AmerickéPontiac GTO19654AmerickéPontiac Solstice GXP20064AmerickéShelby GT50019672AmerickéShelby Terlingua Mustang20092AmerickéAston Martin DB920062EurópskeAudi R820081EurópskeAudi RS420062EurópskeAudi S520092EurópskeAudi TT20073EurópskeBMW M3 E4620032EurópskeBMW M3 E9220082EurópskeBWM M620082EurópskeBMW Z4 M20072EurópskeBugatti Veyron 16.420061EurópskeKoenigsegg CCX20061EurópskeLamborghini Gallardo20032EurópskeLamborghini Murcielago LP64020061EurópskeLotus Elise20064EurópskeMclaren F119941EurópskeMercedes CLS 6320082EurópskeMercedes SLR McLaren20072EurópskePagani Zonda F20061EurópskePorsche 911 GT220082EurópskePorsche 911 GT3 RS20062EurópskePorsche 911 Turbo20062EurópskePorsche Cayman S20072EurópskePorsche Carrera GT20051EurópskeRenault Mégane Coupé20083EurópskeVolkswagen Golf V R3220064EurópskeVolkswagen Scirocco20084EurópskeLexus IS-F20082JaponskéMazda RX-719953JaponskéMazda RX-820064JaponskéMazdaspeed320064JaponskéMitsubishi Lancer Evo IX MR20063JaponskéMitsubishi Lancer Evolution20063JaponskéNissan 370Z20033JaponskéNissan Silvia S1520004JaponskéNissan 240SX (S13)19894JaponskéNissan Skyline R3419993JaponskéNissan GT-R20071JaponskéToyota Supra19983Japonské

 Externé odkazy 
 Need for speed Undercover site 

Kategória:Pretekárske počítačové hry
Kategória:Need for Speed
Kategória:Počítačové hry
Kategória:Počítačové hry z 2008
Kategória:Hry pre Windows